หลังจากมื้อเย็นอันน่าผิดหวังแบบผุดๆจากบางเบ้า เดอะแก๊งค์เราก็ตรงดิ่งกลับมาย่านหาดไก่แบ้ ใกล้ๆที่พักของเรา เพื่อจะหาไรลงท้องเพิ่มเติม จะได้ลบความผิดหวังที่เพิ่งเจอมาได้บ้าง หลังจากเดินวนกลับไปกลับมาอยู่ 2-3 รอบ สมาชิกสาวๆบางท่านเริ่มส่งสัญญาณภาษาพ่อขุน "เฮ้ย กรูเมื่อยแล้วนะ" เลือกร้านกันซะทีเถิดพ่อ ???? เราเลยตัดสินใจจอดป้ายร้าน Mojito Lounge กัน บรรยากาศร้านดูสบายๆ แบบผู้ดีหน่อย จะค่อนข้างแตกต่างจากร้านอื่นๆในละแวกแถวนี้ 

Cocktail ขายราคาเดียวกันหมดครับที่ 85 บาท ราคาโอเคเลยนะ ไม่แพงๆ แล้วรสชาตก็ผ่านด้วย ผมได้ลอง Blue Margarita ที่ประกอบไปด้วย Tequila (อันนี้ขาดไม่ได้เลย) Blue Curacao (เพื่อจะได้เป็นสีฟ้า) Lemon Juice แล้วก็สุดท้าย Sugar Syrup แล้วก็โรยเกลือมาที่ปากแก้ว แค่นี้ก็สมบูรณ์แบบและ 

บรรยากาศนั่งคุยกันได้สบายๆครับ ไม่เสียงดัง เพราะร้านเค้าไม่ได้เปิดเพลงตึ๊บๆ มองดูรอบๆ ฝรั่งที่นั่งอยู่ก็จะออกแนวแต่งตัวได้ดูดีหน่อย 

แต่หลังจากผ่านไปคนละแก้ว พวกเราก็เผ่นแล้วละ เพราะต้องการอะไรที่มัน ตื๊ดๆๆ ????????????